13મી મેએ ગ્યાસપુરના સિટી સર્વે 32, 34માં રેતી ખનન અંગે કલેક્ટરની સૂચનાથી આકસ્મિક તપાસ કરવામાં આવી હતી ત્યારે ખનન માફીયાઓ ડમ્પરો મૂકી ભાગી ગયાં હતાં. ખાણખનીજ વિભાગ અને વટવા મામલતદારે કાર્યવાહી કરીને હીટાચી મશીનના માલિકની માહિતી મેળવી હતી અને તેની સામે કાયદેસરની કાર્યવાહી હાથ ધરવામાં આવી હતી. ભવાન રઘુભાઈ ભરવાડ સામે અગાઉ પણ રેતી ચોરીનો ગુનો દાખલ થયેલો છે. કેટલાક દિવસોથી સમગ્ર વિસ્તારમાં તે માટે ડ્રોન સર્વેલન્સ કરવામાં આવી રહ્યું હતું.